cyanic-selkie/wikianc huggingface dataset:
Penentuan jantina
Jantina sewaktu lahir sering segerak dengan keadaan fizikal dan biologi bayi sewaktu lahir. Bilangan kelahiran yang tidak mengikut ciri-ciri ketat lelaki mahupun perempuan bisa mencapat setinggi 1.7%, di mana 0.5% disebabkan munculnya alat kelamin yang tidak dapat ditentukan jenisnya,  selain juga hasil kromosom, gonad atau hormon yang ganjil. Keadaan sebegini membawa kepada situasi interseks atau masalah pembangunan seks, lalu bisa merumitkan lagi langkah penentuan jantina.
Perbadanan mahkota di Kanada
Perbadanan Mahkota Kanada (Inggeris: Crown corporations of Canada; Perancis: Sociétés de la Couronne du Canada) ialah badan, jabatan dan syarikat yang dimiliki oleh monarki Kanada. Dalam bahasa mudah, perbadanan mahkota merupakan suatu kumpulan syarikat berkaitan kerajaan bagi negara Kanada. Perbadanan ini ditubuhkan melalui Akta Parlimen dan melaporkan kepada badan itu melalui menteri-menteri yang berkaitan di kabinet.
Shashank Khaitan
Shashank Khaitan ialah seorang pengarah dan penulis di Bollywood, industri filem berbahasa Hindi di India, yang dikenali dengan menulis dan mengarahkan Humpty Sharma Ki Dulhania, yang dikeluarkan pada tahun 2014 dan Badrinath Ki Dulhania, yang dikeluarkan pada 2017.
Khaitan lahir di Kolkata dan dibesarkan di Nashik, Maharashtra dalam sebuah keluarga perniagaan Marwari.
Kapal tempur pra-dreadnought
Kapal tempur pre-dreadnought adalah kapal tempur samudera yang dibina antara pertengahan tahun hingga akhir 1880an dan 1905, sebelum pelancaran HMS Dreadnought (1906). Pre-dreadnought menggantikan kapal tempur ironclad tahun 1870an dan 1880an. Dibina daripada keluli, dan dilindungi oleh perisai besi yang keras, kapal tempur pre-dreadnought membawa kumpulan meriam utama yang sangat berat di barbette (terbuka atau dengan perumah senjata berperisai) yang disokong oleh satu atau lebih kumpulan meriam kedua yang lebih ringan. Ia dikuasakan oleh enjin wap peluapan berganda yang berasaskan arang batu.
Berbeza dengan perkembangan suram kapal perang ironclad dalam dekad-dekad yang lalu, tahun 1890an menyaksikan tentera laut di seluruh dunia mula membina kapal tempur kepada reka bentuk yang sama kerana berpuluh-puluh kapal pada dasarnya mengikut rekaan  British. Kesamaan dalam penampilan kapal tempur pada tahun 1890an telah digariskan oleh peningkatan jumlah kapal yang sedang dibina. Kuasa tentera laut baharu seperti Jerman, Jepun, Amerika Syarikat, dan – yang tidak begitu kuat– Itali dan Austria-Hungary, mula menubuhkan armada pre-dreadnought mereka, manakala tentera laut Britain, Perancis, dan Rusia berkembang untuk menghadapi ancaman baru ini. Pertembungan muktamad armada pre-dreadnought adalah antara Tentera Laut Imperial Rusia dan  Tentera Laut Imperial Jepun semasa Pertempuran Tsushima pada 27 Mei 1905.
Kapal tempur ini tiba-tiba diusangkan oleh kemunculan HMS Dreadnought (1906) pada tahun 1906. Dreadnought mengikuti trend reka bentuk kapal tempur yang lebih berat, meriam jarak jauh dengan pemasangan struktur senjata "all-big-gun" sepuluh meriam 12-inci. Enjin turbin stim yang inovatif juga menjadikannya lebih pantas. Pre-dreadnought yang sedia ada telah diatasi dengan jelas, dan kapal tempur baru dan lebih berkuasa telah dikenali pada waktu itu sebagai dreadnought manakala kapal yang telah dibina sebelum itu dinamakan pre-dreadnought.
Abhishek Varman
Abhishek Varman ialah seorang pengarah filem India. Filem sulung arahannya ialah drama romantik 2 States (2014), yang melayakkan beliau menerima Anugerah Filmfare untuk Pengarah Terbaik.
Azam Pitt
Azam Pitt atau nama sebenarnya Ahmad Azam bin Pit (lahir 27 Mac 1986) merupakan penyanyi, pelakon dan pengacara TV yang terkenal di Malaysia. Azam memulakan langkahnya dalam industri seni hiburan tanahair dengan menyertai rancangan realiti TV nyanyian terbitan Radio Televisyen Malaysia iaitu Bintang RTM 2009 dan beliau juga pernah sertai rancangan realiti TV nyanyian terbitan TV3 iaitu My Starz LG Musim 3 pada tahun 2010. Sejurus selepas penyertaan Azam dalam rancangan nyanyian realiti TV tersebut, beliau telah muncul dengan lagu bertajuk Debar yang juga merupakan lagu tema bagi filem pendek Chukang dibawah arahan pengarah terkenal, Shuhaimi Lua.
Latar Belakang
Azam Pitt dilahirkan di Kuching, Sarawak pada 27 Mac 1986. Beliau pernah mendapat pendidikan di Sekolah Menengah Kebangsaan Bako, Kuching, Sarawak.
Pasukan bola sepak kebangsaan bawah-23 Thailand
Pasukan bola sepak kebangsaan bawah-23 Thailand (juga dikenali sebagai Pasukan Olimpik Thailand) adalah pasukan kebangsaan bawah-23 Thailand dan disambungkan kepada Persatuan Bola Sepak Thailand, mewakili Thailand di pertandingan bola sepak antarabangsa di Sukan Olimpik, Sukan Asia dan Sukan SEA, serta lain-lain kejohanan bola sepak antarabangsa di bawah-23.
Pasukan ini telah memiliki rekod 5 pingat emas Sukan SEA dan yang paling berjaya dalam pasukan bola sepak ASEAN.
Piala Asia
Selepas kelayakan Olimpik 2012, kelayakan untuk Olimpik 2016 dan seterusnya menjadi kejohanan Piala Asia B-23 bermula dengan 2016.
Skuad terkini
23 pemain berikut dipanggil untuk Piala Asia B-23 AFC 2022.
Micah Richards
Micah Lincoln Richards (lahir 24 Jun 1988) ialah pemain bola sepak profesional Inggeris yang bermain di posisi pertahanan untuk kelab Inggeris, Aston Villa.
Awal karier
Richards bermain untuk pasukan belia Leeds United youth system sebagai penyerang tetpai dia dilepaskan ketika dia berumur lapan tahun. Dia kemudiannya bermain untuk pasukan belia Oldham Athletic, berpindah ke Manchester City ketika berumur 14 tahun dengan Oldham dikatakan mempunyai 20% ke atas klausa penjualan. Pada bulan Julai 2001, Manchester City dilaporkan cuba untuk membeli klausa tersebut tetapi Oldham menolak.
Manchester City
Dia membuat penampilan sulung pasukan utama pada 22 Oktober 2005 menentang Arsenal, masuk menggantikan Danny Mills pada minit ke-85th dimana mereka tewas 1–0. Gol pertamanya datang pada 19 Februari 2006 ketika seri 1–1 dengan Aston Villa dalam pusingan kelima Piala FA.
Pada bulan Julai 2006, Manchester City menolak bidaan £5 juta untuk Richards dari Tottenham Hotspur. Pada 25 Julai 2006, dia menandatangani kontrak baru empat tahun. Richards dicalonkan untuk Anugerah Pemain Muda Tahunan PFA pada musim 2006–07.
Hanie Soraya
Hanie Soraya Taha (lahir 16 Januari 1994) merupakan seorang penyanyi dan penulis lagu Malaysia, beliau terkenal dengan lagu nyanyiannya termasuk "Hujung Dunia" dan "Pantas". Pada tahun 2020, Hanie merupakan salah seorang daripada 12 peserta rancangan pertandingan nyanyian Big Stage musim ketiga.
Kerjaya
Hanie Soraya memulakan kerjaya muziknya selepas ibunya membawanya bertemu Faizal Tahir, seterusnya menandatangani kontrak sebagai artis pertama untuk syarikat rakaman Faithful Music milik Faizal. Bakat Hanie terserlah semasa menyertai audition Mentor pada tahun 2012 di mana Faizal adalah juri untuk rancangan tersebut. Hanie berjaya dipilih top two oleh Faizal dan pihak TV3. Pada tahun 2014, Hanie meraih kejayaan komersial menerusi lagu "Hujung Dunia". Muzik videonya telah meraih 700,000 tontonan di YouTube. Pada tahun berikutnya, Hanie muncul dengan dua single serentak, "Rasa Sayang" dan "Pantas".
Micah Richards
Manchester City
Dia menjadi kapten pasukan buat pertama kali pada 16 September 2007 ketika menentang Aston Villa. Pada bulan Februari 2008, dia menandatangani kontrak yang berkekalan sehingga bulan Jun 2013. Pada 17 Julai 2008, Richards bermain perlawanan penuh buat kali pertama sejak kembali daripada kecederaan ketika kemenangan 2–0 ke atas EB/Streymur dalam pusingan kelayakan pertama Liga Europa UEFA. Richards dicalonkan buat kali kedua untuk Anugerah Pemain Muda Tahunan PFA pada akhir musim 2007–08.
Hanie Soraya
Kerjaya
Beliau juga pernah menyertai Koir Kebangsaan Kanak-Kanak di bawah bimbingan penyanyi Syafinaz Selamat ketika berusia 11 tahun. Hanie juga pernah dipilih menjayakan pementasan teater teater muzikal kanak-kanak Ali Baba yang berlangsung di Istana Budaya. Beliau merupakan antara empat peserta yang terpilih merakamkan lagu sepanjang persembahan berlangsung. Hanie juga pernah dipilih menyertai American Foreign Students Exchange (AFS).
Micah Richards
Manchester City
Pada 22 Mac 2009, dia menjaringkan gol pertamanya dalam musim 2008–09 ketika kemenangan 1–0 ke atas Sunderland. Pada 11 Julai 2009, Eurosport melaporkan bahawa dia telah dijangkiti selesema babi ketika bercuti di Cyprus.
Hanie Soraya
Big Stage (musim 3)
Hanie Soraya menyertai Big Stage musim ketiga yang bersiaran di Astro Ria. Beliau tersingkir di minggu kedua konsert. Berikut ialah senarai persembahan beliau:
Micah Richards
Manchester City
Manchester City memenangi Liga Perdana Inggeris pada musim 2011–12. Richards mengakhiri musim itu dengan lima bantuan gol – terbanyak untuk mana-mana pertahanan dalam Liga Perdana. City sekali lagi memenangi liga pada musim 2013–14, tetapi Richards hilang tempatnya dalam pasukan dan hanya membuat dua penampilan liga. Pada 10 Jun 2015, Richards dilepaskan oleh Manchester City.
ACF Fiorentina
Pada 1 September 2014, Richards menyertai Fiorentina secara pinjaman. Richards membuat penampilan sulung untuk Fiorentina dalam perlawanan Liga Europa menentang Guingamp. Richards memilih untuk tidak kekal di Fiorentina; dia hanya membuat 10 penampilan dalam liga.
Aston Villa
Pada 17 Jun 2015, ia telah diumumkan bahawa Richards telah menyertai Aston Villa secara pinjaman percuma selepas bersetuju dengan kontrak empat tahun. Dia membuat penampilan sulung ketika kemenangan 1–0 ke atas Bournemouth.
Karier antarabangsa
Pada bulan November 2006, Richards menerima panggilan ke skuad England untuk perlawanan persahabatan menentang Belanda. Dia dipilih untuk bermula dalam perlawanan pada 15 November 2006 menentang Belanda selepas Gary Neville terkeluar akibat kecederaan. Ia menjadikannya pertahanan termuda England, memecahkan rekod yang sebelum ini dipegang Rio Ferdinand. Dia menjaringkan gol antarabangsa pertamanya dalam kelayakan Euro 2008 menentang Israel pada 8 September 2007 di Stadium Wembley.
Hassan Chaito
Hassan Chaito (lahir 20 Mac 1989) di Lubnan merupakan seorang pemain bola sepak Lubnan yang bermain sebagai pemain tengah untuk Terengganu FA dalam Liga Super Malaysia.
Protes Belarus 2020
Protes Belarus 2020, yang diberi julukan sebagai Revolusi Slipper (Bahasa Belarus: Тапачка рэвалюцыі, Tapačka revaliucyi) dan Revolusi Anti-Lipas (Bahasa Belarus: Рэвалюцыя супраць прусакоў, Revaliucyja suprać prusakoŭ) ialah satu siri demonstrasi politik yang sedang berlangsung terhadap pemerintah Belarus dan presidennya Alexander Lukashenko. Demonstrasi, yang merupakan sebahagian dari gerakan demokrasi Belarus, mulai terjadi menjelang dan semasa pilihan raya presiden 2020, di mana Lukashenko meminta penggal keenam dalam jawatan.
Pada 14 Ogos, Sviatlana Tsikhanouskaya mendakwa bahawa beliau telah memenangi pilihan raya presiden dengan 60-70% suara dan mengumumkan pembentukan Majlis Penyelarasan untuk Perpindahan Kuasa di Belarus, dengan permohonan keahlian terbuka kepada semua orang Belarus yang setuju bahawa pemilihan telah dipalsukan dan menunjukkan bukti kepemimpinan sosial dan rasa hormat.
Latar belakang
Pada awal protes, Aleksandr Lukashenko telah menjadi ketua negara Belarus sejak tahun 1994, tempoh 26 tahun yang paling lama di negara bekas Kesatuan Soviet. Beliau telah digelar sebagai "diktator terakhir" Eropah, tidak pernah menghadapi pencabar yang serius dalam lima pilihan raya sebelumnya. Di bawah pemerintahannya yang autoritarian, pemerintah sering menindas pihak pembangkang.
Payung ubur-ubur kuning
Payung ubur-ubur kuning adalah salah satu alat kebesaran raja-raja Melayu. Alat ini menjadi kemegahan adat Melayu serta kedaulatan raja-raja Melayu. Payung-payung kuning dihasilkan daripada kain sutera berwarna kuning dengan jumlah 20 batang kaki payung dan digunakan dalam istiadat rasmi. Warna kuning adalah warna yang dipandang mulia serta menjadi warna kebesaran diraja. Bahagian atas payung ini dipasang anak bulan dan bintang.
Protes Belarus 2020
Latar belakang
Lukashenko telah menghadapi penentangan masyarakat yang lebih besar di tengah menangani wabak coronavirus, yang telah ditolak oleh Lukashenko sebagai ancaman serius. Dari lima pilihan raya yang dimenangi oleh Lukashenko, hanya yang pertama dianggap bebas dan adil oleh pengawas antarabangsa.
Semasa kempen presiden, calon presiden Sviatlana Tsikhanouskaya telah menyatakan bahawa rakyat Belarus harus mencari jalan untuk melindungi suara mereka. Oleh itu, semua protes terhadap Lukashenko adalah "tanpa pemimpin".
Sebelum pilihan raya
Panggilan bangun dimulakan oleh ahli perniagaan dan blogger Siarhei Tsikhanouski. Dia membandingkan Lukashenko dengan lipas dalam puisi kanak-kanak Lipas Raksasa oleh Korney Chukovsky. Kisah aslinya, yang diterbitkan pada 1923, menyangkut paut tetang serangga diktator namun rapuh dan pemerintahan ganasnya yang singkat serta huru-hara terhadap semua haiwan lain. Ia dibandingkan dengan The Emperor's New Clothes.
Tsikhanouski ditahan pada akhir Mei 2020 oleh pihak berkuasa Belarus, dia dituduh sebagai ejen asing.
Pada 19 Jun, Lukashenko mengumumkan bahawa dia telah "menggagalkan cubaan rampasan kuasa", yang mengakibatkan penangkapan saingan pembangkang utama, Viktar Babaryka. Menurut maklumat yang diberikan oleh CNN, Babaryka menyatakan bahawa tuduhan rasuah dan rasuah dipalsukan dan penangkapan itu bermotifkan politik untuk menghentikannya memenangi pilihan raya presiden. Sebaik sahaja Babaryka ditahan oleh pihak berkuasa, orang mula berjalan di jalanan untuk menunjukkan ketidaksetujuan mereka. Aktivis pembangkang, penunjuk perasaan, wartawan, dan blogger juga telah ditangkap sebagai sebahagian daripada tindakan keras itu. Kumpulan hak asasi manusia Viasna menganggarkan bahawa sekitar 1.300 orang telah ditahan kerana melakukan tunjuk perasaan antara awal Mei dan awal Ogos.
Semasa temu bual, Lukashenko mendakwa bahawa protes pembangkang adalah sebahagian daripada rancangan pihak asing. Dia memperlihatkan demonstrasi sebagai komplotan yang diatur oleh orang asing, yang beliau cadangkan mungkin dari orang Amerika Syarikat, anggota NATO, Rusia, atau bahkan orang Ukraine. Isteri Tsikhanouski, Sviatlana Tsikhanouskaya, mendaftar sebagai calon dalam pilihan raya akan datang setelah penangkapan Babaryka.
Ketika kempen presiden, Lukashenko menegaskan bahawa perlembagaan tidak siap untuk wanita. Isteri calon yang tidak berdaftar Valeriy Tsepkalo, Veronika Tsepkalo mengumumkan bahawa beliau dan Maria Kalesnikava, ketua staf kempen presiden Babaryka, akan bergabung dan akan memberikan sokongan kepada Sviatlana Tsikhanouskaya. Dengan membuat gerakan solidariti wanita, mereka percaya bahawa mereka akan dapat melawan dan mengusir Lukashenko.
Protes tersebut menimbulkan persoalan bahawa konflik itu mungkin berlanjutan selama berbulan-bulan dan meningkat menjadi kekerasan. Terdapat spekulasi bahawa konflik dapat berkembang menjadi revolusi penuh, serupa dengan bagaimana protes Euromaidan berubah menjadi revolusi di Ukraine pada tahun 2014. German Marshall Fund, sebuah badan pemikir AS, menyatakan bahawa tunjuk perasaan itu lebih meluas, dan ditindas dengan lebih kejam, daripada tunjuk perasaan sebelumnya di Belarus.
Pertubuhan untuk Keselamatan dan Kerjasama di Eropah (OSCE) melaporkan bahawa ia tidak akan memantau pilihan raya 2020 kerana belum diundang untuk melakukannya. Ini adalah pertama kalinya sejak tahun 2001 Pejabat OSCE untuk Institusi Demokratik dan Hak Asasi Manusia (ODIHR) tidak memantau pilihan raya di Belarus. OSCE tidak mengakui sebarang pilihan raya di Belarus sebagai bebas dan adil sejak 1995, [65] dan pemerintah telah menghalang misi pemantauan pemilihan OSCE yang lalu di negara ini.
Kempen Presiden
thumb|Calon pembangkang Svetlana Tsikhanouskaya di Minsk pada 30 Julai Pada 29 Julai, 33 orang askar upahan yang didakwa dari Kumpulan Wagner, sebuah syarikat tentera swasta Rusia, ditangkap di sanatorium berhampiran Minsk. Lukashenko menuduh Rusia berbohong mengenai "askar upahan" yang ditangkap, dengan mengatakan "Sejauh ini tidak ada peperangan terbuka, tidak ada tembakan, pencetus belum dipicu, tetapi usaha untuk mengadakan pembunuhan beramai-ramai di pusat Minsk sudah jelas." Pihak berkuasa Belarus mendakwa bahawa pemimpin pembangkang yang dipenjara, Siarhei Tsikhanouski, bekerjasama dengan orang-orang Rusia untuk membuat ketidakstabilan Belarus. [67] Semua kecuali seorang, yang masih dalam tahanan, dideportasi ke Rusia pada 14 Ogos walaupun ada permintaan dari Ukraine untuk ekstradisi mereka.
Pada 6 Ogos, kira-kira 5,000 penunjuk perasaan yang aman turun ke jalan-jalan di Minsk, melambaikan pita putih, menyeru agar pilihan raya yang bebas dan adil diadakan. tetapi pernyataan dari Kementerian Dalam Negeri Belarus mendakwa bahawa hanya 18,250 orang yang direkodkan melewati pusat pemeriksaan pengesanan logam yang disediakan pada acara itu.
Sepanjang minggu pertama pada Ogos, puluhan ribu orang Belarus berdemonstrasi menentang Lukashenko di bandar-bandar di seluruh Belarus. 63,000 orang berdemonstrasi di ibu kota Minsk, yang merupakan protes jalanan paling besar di Belarus pasca-Soviet.
Hari pilihan raya
Pada 9 Ogos 2020, semua jalan dan pintu masuk ke Minsk dihalang oleh polis dan tentera pada awal pagi.
Pada tengah hari, Internet di Belarus disekat sebahagiannya. Pegawai kerajaan mendakwa bahawa alasannya adalah serangan penolakan perkhidmatan yang berasal dari luar Belarus. Sebaliknya, pakar IT bebas telah mendakwa bahawa Beltelecom monopoli internet negara Belarus dan agensi negara yang bersekutu sengaja menggunakan teknologi pemeriksaan paket mendalam (DPI) atau pembentukan lalu lintas, dan bahawa masalah dengan peralatan penapisan yang digunakan mungkin menjadi penyebabnya. Telegram adalah satu-satunya aplikasi pesanan segera yang berfungsi.
Pada petang hari pilihan raya sejurus selepas penutupan pusat pengundian, TV tajaan kerajaan Belarus menyiarkan keputusan tinjauan keluar yang menunjukkan tanah runtuh di mana Lukashenko mendapat 80.23% undian, sementara Tsikhanouskaya hanya mendapat 9.9%. Kemenangan yang begitu besar sehingga pihak pro-pemerintah dari rakyat Belarus mendapati bahawa hal itu tidak mungkin berlaku.
Protes dan mogok
Kementerian Dalam Negeri Belarus, dalam ringkasan peristiwa semasa tunjuk perasaan pada malam 11-12 Ogos, menyatakan bahawa di beberapa kota, "ada fakta-fakta konfrontasi terbuka dengan agensi-agensi penguatkuasa". Di Brest, mereka juga melaporkan "sekelompok orang yang berpikiran agresif dengan peralatan di tangan mereka menyerang pegawai polis." Kementerian juga menyatakan bahawa "lima serbuan yang disengaja dengan penggunaan kereta" dilakukan kepada pegawai penguatkuasa pada siang hari. Di Zhodino, Wilayah Minsk, setelah pertembungan seperti itu, seorang askar dimasukkan ke hospital dengan beberapa kecederaan. thumb|Penunjuk perasaan di Minsk pada 14 Ogos Dia dipaksa untuk pergi sementara juga mengajukan aduan kepada di mana beliau ditahan selama tujuh jam.
Pada waktu petang, tunjuk perasaan berterusan di semua bandar utama Belarus, termasuk Brest, Homiel, Hrodna, Mahiliou, Viciebsk, Baranavichy, Maladzyechna, Navahrudak, Novopolotsk, Zhodzina. Di Minsk, para penunjuk perasaan mengubah taktik mereka, menukar posisi dari satu bahagian kota ke yang lain, mirip dengan taktik "Be Water" yang digunakan oleh penunjuk perasaan 2019-20 di Hong Kong. Penunjuk perasaan menyekat kawasan sekitar Pasar Riga di tengah Minsk. Pasukan pemerintah bertindak balas dengan merobek para penunjuk perasaan dan menggunakan flashbang. Pihak berkuasa melemparkan bom tangan ke arah para penunjuk perasaan, dan seorang penunjuk perasaan mati berhampiran stesen metro Pushkinskaya.
Tanuja Chandra
Tanuja Chandra ialah seorang pengarah dan penulis filem India. Beliau menulis bersama filem arahan Yash Chopra, Dil To Pagal Hai (1997) dan bekerja dalam filem berorientasikan wanita dan filem di mana heroinnya ialah protagonis dalam filemnya, terutamanya Dushman (1998) dan Sangharsh (1999).
Keluarga
Chandra dilahirkan di Delhi. Beliau ialah kakak kepada Vikram Chandra dan Anupama Chopra. Ibunya ialah Kamna Chandra.
Jaspar Yu Woon Chai
Jaspar Yu Woon Chai (lahir pada November 14, 1988) ialah seorang pemain badminton dari Brunei dalam acara perseorangan lelaki.
Pada Mei 2016, beliau telah nmendapat kuota jemputan daripada tripartie commission untuk menyertai acara badminton di Sukan Olimpik Musim Panas 2016 Rio de Janeiro, Brazil. Woon menjadi pemain badminton pertama Brunei yang layak menyertai Sukan Olimpik.
Ahvaz
Ahvaz (Bahasa Iran: اهواز, terjemah; Ahvāz atau Ahwaz, Arab: احواز, terjemah; Aḥwāz) adalah sebuah bandar di barat daya Iran dan ibu kota wilayah Khuzestan. Penduduk Ahwaz adalah kira-kira 1,300,000 dan kawasan binaannya dengan bandar Sheybani terdekatnya adalah berpenduduk sebanyak 1.136.989 orang. Ia adalah rumah kepada orang Parsi, Arab, Lurs (Bakhtiaris), Dezfulis, Shushtaris, dan sebagainya. Dan bahasa yang berbeza diucapkan di dalamnya, seperti Parsi, Arab, dialek Parsi Luri (Bakhtiari), Dezfuli, Shushtari, dan lain-lain.
Sungai Iran yang hanya dilayari, Karun, yang dilalui oleh pertengahan bandar. Ia mempunyai sejarah yang panjang sejak zaman Achaemenid. Pada zaman purba, ia menjadi salah satu pusat utama bagi Akademi Gondishapur. Ahvaz sering jadi lokasi serangan kumpulan pemisah Arab yang giat aktif di barat negara Iran. Terbaru serangan ketika kawat tentera yang mengorbankan 29 nyawa.
Shakun Batra
Shakun Batra (lahir 1 Januari 1983) ialah pengarah dan penulis skrip India. Beliau terkenal sebagai pengarah filem Ek Main Aur Ekk Tu (2012) dan Kapoor & Sons (2016). Kedua-dua filem ini diterbitkan oleh Karan Johar di bawah panji Dharma Productions.
Sancocho
Sancocho (dari kata kerja Bahasa Sepanyol sancochar, "separa merebus") ialah sup tradisional (sering dianggap sebagai stew) dalam beberapa masakan Amerika Latin berasal dari hidangan Sepanyol dikenali sebagai cocido. Kepelbagaian mewakili hidangan kebangsaan popular di Kepulauan Canary, Puerto Rico, Honduras, Ecuador, Colombia, Panama, Peru, Republik Dominika dan Venezuela dan stew seperti versi Corsica, Ireland, Denmark, Jerman dan Itali dan bouillon di Haiti, pot au feu di Perancis. Ia biasanya terdiri daripada kepingan besar daging, ubi dan sayuran disajikan dalam sup.
Kepelbagaian
Dalam Kepulauan Canary, hidangan yang biasanya dibuat dengan ikan. Ikan itu biasanya dimasak keseluruhan.
Sancocho di Amerika Latin, terutamanya Caribbean, berkembang daripada kedua-dua Puchero Canario dan Sancocho dari Kepulauan Canary, yang dibawa bersama orang Pulau Canary yang berhijrah ke Amerika Latin.
🇻🇪 Venezuela - Di Venezuela, sancocho disediakan di seluruh negara, dikenali sebagai hidangan biasa hujung minggu, stew boleh mengandungi daging lembu (biasanya di rantau Llanos), ayam (biasanya wilayah tengah dan barat), perut dan kaki lembu (hanya dipanggil "babat") atau kambing (di sini dipanggil "babat kambing", biasa di negeri barat Falcón dan Lara) dan ikan atau makanan laut (biasanya pantai Timur dan Caribbean), dalam kes mencampurkan dua jenis daging (ayam dan daging lembu, dan lain-lain) dipanggil silang atau "cruzado". Antara sayur-sayuran dan rempah tradisional yang digunakan untuk semua jenis sancocho adalah keladi, bawang, bawang putih, garam, lada hitam, oregano, kentang, ubi kayu, jojoto (jagung), saderi (akar saderi), labu (squash), kubis, keladi Cina, atau cili Chirel, daun ketumbar dan pisang hijau atau topocho.
Biasanya dihidangkan dengan ubi kayu atau dengan arepas. Sesetengah orang biasanya menambah jus lemon (terutama ikan). Terdapat variasi yang sama, seperti "cruzado", yang dipanggil dengan cara ini apabila ia mengandungi dua jenis daging, dan tiga fasa, apabila tiga jenis daging digabungkan dalam stew. Tidak dapat dinafikan, hidangan ini sering dikaitkan dengan suatu sambutan. Ia menjadi begitu apaila berkata anda hendak ke suatu parti, adalah lazim untu mengatakan "pergi ke sancocho." Bahasa sehari, ia sering hanya dipanggil "sup". Di sesetengah kawasan (seperti dalam kerajaan Zulia) ia diberi nama sopón.
🇪🇨 Ecuador - Di "Sierra", Sancocho juga dikenali sebagai Fritada ialah makanan menenangkan dibuat dengan daging babi. Di Wilayah Pantai ia adalah sama dengan Sancocho Colombia. Ia mengandungi bahan yang biasa: yuca, plantain, dan jagung "choclo". Ia boleh diperbuat daripada Ikan, Ayam, ekor lembu dan daging lembu. Disebabkan perbezaan budaya di antara kawasan-kawasan ini, ia boleh menyebabkan kekeliruan ketika orang pergi dari satu kawasan ke kawasan yang lain.
🇵🇪 Peru - Sancocho Peru dipanggil "sancochado", garis dasar: ketulan daging, jagung, beras dan kentang.
Republik Dominika - "Sancocho" Dominika dianggap sebagai salah satu hidangan kebangsaan, bersama-sama dengan "la bandera" (bendera), yang terdiri daripada nasi putih, kacang umumnya merah dan daging, biasanya pollo (ayam). Terdapat variasi yang dikenali sebagai Sancocho cruzado atau Sancocho de siete carnes yang mengandungi pollo (ayam), res (daging lembu) dan cerdo (babi) bersama-sama dengan daging lain. "Sancocho de siete carnes" bermakna "Sancocho tujuh daging," dan dianggap hidangan Sancocho ulung. Di Republik Dominika, Longaniza (sejenis sosej daging babi) juga digunakan. Sancocho de gallina (sancocho ayam betina) ayam betina menjadi kebiasaan juga, sering dibuat untuk majlis-majlis khas atau pada hujung minggu. Sementara sancocho de habichuela (sancocho kacang) dan sancocho de guandules adalah biasa, lain-lain jenis Sancocho adalah sangat jarang di Republik Dominika.
🇨🇷 Costa Rica - terdapat hidangan yang sama, walaupun ia dipanggil olla de carne (periuk daging).
RaTG13
Koronavirus kelelawar RaTG13 ialah betakoronavirus yang menjangkiti kelawar sepatu kuda Rhinolophus affinis. Virus itu ditemui pada 2013 dari kotoran-kotoran kelawar dari sebuah gua perlombongan berdekatan bandar Tongguan, wilayah Mojiang, Yunnan, China. Virus tersebut merupakan kerabat terdekat yang diketahui dari SARS-CoV-2, virus yang menyebabkan COVID-19.
Sancocho
Kepelbagaian
🇵🇦 Panama - Juga dikenali sebagai Sancocho de gallina, ia adalah hidangan kebangsaan dan ia berasal dari rantau Azuero. Bahan-bahan asas ialah ayam (sebaik-baiknya diternak secara lepas bebas), ñame (menambah rasa dan bertindak sebagai pemekat, memberikan tekstur kecerahan dan cirinya), dan culantro (memberikan sebahagian besar daripada rasa cirinya dan warna kehijauan); biasanya yuca, mazorca (jagung) dan otoe ditambah. Bahan-bahan pilihan lain termasuk ñampí, cincangan bawang, bawang putih dan oregano. Ia sering dihidangkan dengan nasi putih di sebelah, bertujuan untuk dicampur atau dimakan dengan setiap sudu.Sos pedas juga sering ditambah, bergantung kepada citarasa serantau dan individu. Jenis wilayahnya merangkumi Sancocho chorrerano (keistimewaan bandar La Chorrera, yang hanya dibuat dengan ayam kampung, bawang, bawang putih, cili, oregano dan ñame ) dan Sancocho chiricano (keistimewaan dari Wilayah Chiriquí dan jenis yang enak, yang mengandungi skuasy sebagai tambahan kepada semua bahan-bahan asas dan pilihan yang dinyatakan sebelum ini, hasilnya mempunyai warna kekuningan). Ia sering disyorkan sebagai ubat terbaik untuk mabuk dan ia juga digunakan sebagai metafora untuk kepelbagaian kaum di negara ini (sama seperti konsep rojak di Malaysia) kerana bahan-bahan yang berbeza-beza yang menyumbang sifat-sifat rasa dan warna tertentu dan mempunyai peranan yang sama penting dalam hidangan.
🇵🇷 Puerto Rico - Sancocho dianggap sebagai hidangan yang agak desa. Ia dibuat dengan ayam dan ham salai (Sancocho de gallina), bahagian daging lembu (Sancocho), kaki babi dengan kacang kuda (Sancocho de patitas), atau rusuk pendek lembu dengan chorizo. Terdapat beberapa versi dan setiap rumah terus mempunyai pandangan mereka sendiri tentang Sancocho tetapi Sancocho Puerto Rican sebenar sentiasa ada jagung, pelbagai ubi, guineo, sofrito, dan sazón. Sayur-sayuran dan perisa lain boleh termasuk saderi, lobak merah, halia, thyme, pasli, daun bay, orégano, wain dan rum. Stew lazat dihidangkan dengan semangkuk kecil nasi, pique criollo, tostones, dan roti.
Swab nasofarinks
Swab nasofarinks merupakan kaedah untuk mengumpul ujian klinikal sampel daripada hingus dari belakang hidung dan tekak. Sampel yang diambil, kemudiannya dianalisis untuk kehadiran organisma atau gejala/tanda perubatan lain untuk penyakit. Kaedah diagnostik ini biasanya digunakan dalam kes batuk kokol, difteria, influenza dan pelbagai jenis penyakit yang disebabkan oleh keluarga virus koronavirus, termasuk SARS, MERS dan COVID-19.
Sancocho
Kepelbagaian
🇸🇻 El Salvador - ia adalah stew dibuat dengan organ lembu, seperti perut.
Swab nasofarinks
Tatacara
Video- Collecting a nasopharyngeal swab|right|260px Untuk mengumpulkan sampel, swab (putik kapas) akan dimasukkan ke dalam lubang hidung dengan perlahan-lahan dan digerakkan ke hadapan ke dalam farinks. Swab kemudiannya, diputar-putar dalam jangka waktu tertentu untuk mengumpulkan rembesan, kemudian swab akan dikeluarkan dan dimasukkan ke dalam media transport virus steril, yang digunakan untuk menyimpan sampel untuk analisis selanjutnya.
Sancocho
Kepelbagaian
Filipina- Mencerminkan pengaruh Sepanyol, Sancocho dimakan di Filipina di mana stew yang lazat dibuat dengan ikan, keting lembu, tiga jenis daging, ayam, daging babi punggung, bakon, chorizo de bilbao dan morcilla (Sosej darah Sepanyol) dan juga yuka, kentang, daun ketumbar, jagung, kubis, bok choy, lobak merah dan kacang tali. Dikenali sebagai cocido di Filipina, ia sering dikelirukan dengan puchero Filipina, yang mungkin menggunakan ham dan sosej yang berbeza.
Prince of Persia
Prince of Persia (Parsi: شاهپور ایران) adalah permainan video platfom, asalnya dibangunkan oleh Jordan Mechner pada 1989 untuk Apple II, yang telah meluas dilihat sebagai lompatan unggul hadapan dalam mutu animasi yang dilihat dalam permainan komputer. Mechner menggunakan proses dipanggil rotoskop, dimana dia mengkaji berjam-jam dari filem adik lelakinya David berlari dan melompat dalam pakaian putih, untuk memastikan semua gerakan kelihatan cukup baik. Juga yang luar biasa adalah cara kombat: protagonis dan musuh bertempur dengan pedang, bukan sesetengah sejenis senjata projektail, seperti kes dalam kebanyakan permainan video kotemporari.
Selepas keluaran asal pada Apple II, Prince of Persia telah dibawa kepada jarak platform meluas, termasuk Amiga, Apple Macintosh, DOS, NES, Game Boy, Game Gear, SNES, Sharp X68000, Atari ST, Sam Coupe, dan Sega Mega Drive/Sega Genesis. Permainan video ini telah dapat megejutkan dan memikat pemain meskipun pada pandangan pertama, berulangan. Ini telah dicapai dengan mentatahkan teka-teki dan perangkap berbahaya semua sepanjang haluan Prince yang perlu ambil untuk melengkapkan semua-permainan pakej ini dalam cairan, gerakan seakan-hidup.
Prince of Persia juga mempengaruhi yang teramat subur sub-genre, dimana meniru peringkat bukan-skolling bongkangan, animasi cairan, dan gaya kawalan diperintiskan oleh Prince.
Gempa
Gempa ialah fenomena yang terjadi ketika gelombang seismos melanda seluruh bahagian bulan, planet, bintang yang pada akhirnya menyebabkan goncangan hebat di permukaannya. Gempa seperti ini umumnya disebabkan oleh faktor geologi dalam atau peristiwa luar.
Klasifikasi
Klasifikasi gempa termasuk:
1974 di Malaysia
1974 di Malaysia 17 tahun kenegaraan 256px|thumb|KOMTAR
Gempa
Gempa bumi
Gempa bumi ialah goncangan bumi yang disebabkan oleh gelombang seismos yang bergerak di atas atau di bawah di permukaan bumi dan menyebabkan: patahan permukaan, getaran, pencairan, tanah longsor, gempa susulan dan/atau tsunami. Gempa bumi timbul dari pelepasan energi regangan elastis tektonik yang disimpan dalam volume batuan - dengan lempeng cepat pada sesar yang sudah ada atau baru. Gempa bumi menimbulkan tiga kesan utama - pecahan patahan (dengan rekahan tambahan), goncangan tanah akibat penyebaran gelombang, dan perubahan tegangan (± tekanan cecair) - yang mempengaruhi pelbagai proses geologi pada jarak yang berbeza. Gempa bumi yang terjadi di bawah laut berpotensi menghasilkan tsunami seperti gempa Aceh-Andaman dan tsunami Lautan Hindi 2004 berkekuatan 9,1 Mw.
1974 di Malaysia
Tema
Sains dan Teknologi Alat Perpaduan
Gempa
Gempa bulan
Gempa bulan ialah aktiviti seismik yang terjadi di bulan. Gempa bulan yang dirakamkan oleh jaringan seismik Apollo menunjukkan ciri-ciri isyarat yang berbeza dan datang dari lima jenis sumber yang awalnya diklasifikasikan sebagai kesan buatan, hentaman meteoroid, gempa bulan dangkal cetek, gempa bulan dalam, dan peristiwa tidak dikelaskan. Berbanding gempa bumi, gempa bulan ialah peristiwa detik seismik kecil, dan akibatnya, gempa bulan yang dirakamkan okeh misi Apollo menghasilkan isyarat kecil, sering kali dengan amplitudo lebih kecil dari suara mikroseismik di Bumi, bahkan di kubah seismik terbaik di Bumi. Gempa bulan yang dirasai sebahagian besar berukuran kurang dari 3 skala Richter dan yang terbesar tercatat memiliki magnitud antara 5 dan 5,7. Gempa bulan berkepadatan pada kedalaman yang sangat dalam - antara 600 km dan 1000 km - yang lebih dalam dari gempa bumi.
Gempa matahari
Gempa matahari ialah getaran seismos yang terjadi di matahari. Helioseismologi tempatan telah mengungkapkan suar yang disertai dengan getaran akustik (gempa matahari) yang menyebar di bawah permukaan yang terlihat. Mekanisme gangguan suar, yang berasal dari atmosfera matahari tinggi, tidak diketahui pasti. Kemajuan berkaitan gempa matahari sangat ketara. Sebuah penyelidikan telah mendemonstrasikan bahawa hanya sebahagian kecil, kurang dari 10-3 dari tenaga suar yang diperlukan untuk mencetuskan peralihan seismik di fotosfera. Meskipun begitu, hanya sebahagian kecil suar yang dikaitkan dengan gempa matahari.
Pembawa bendera Sukan Olimpik Musim Panas 2016
Negara dan pembawa bendera
Berikut adalah senarai parading negara dan mereka pembawa bendera diumumkan dalam perintah yang sama sebagai perarakan. Nama diberi dalam bentuk rasmi ditetapkan oleh IOC.
Pos Kanada
Perbadanan Pos Kanada (Perancis: Société canadienne des postes; Inggeris: Canada Post Corporation), didagangkan sebagai Pos Kanada (Perancis: Postes Canada; Inggeris: Canada Post) ialah perbadanan mahkota yang berfungsi sebagai badan pengendalian pos utama di Kanada. Asalnya dikenali sebagai Mel Diraja Kanada, penjenamaan semula dilakukan dengan nama "Pos Kanada" pada akhir tahun 1960-an, walaupun badan tersebut belum dipisahkan daripada kerajaan. Pada 16 Oktober 1981, Akta Perbadanan Pos Kanada berkuat kuasa, dan ini menghapuskan Jabatan Pejabat Pos dan mengadakan perbadanan mahkota seperti sekarang yang menyediakan perkhidmatan pos. Akta itu bertujuan untuk menetapkan arah tuju baru bagi perkhidmatan pos dengan memastikan keselamatan dan kebebasan kewangan perkhidmatan tersebut.
Pos Kanada memberikan perkhidmatan kepada lebih daripada 16 juta alamat dan mengirim hampir 8.4 bilion barangan pada 2016 dan hasil gabungan daripada operasi mencecah $7.88 bilion. Penghantaran dilakukan melalui perkhidmatan tradisional "ke pintu" dan penghantaran berpusat oleh 25 ribu penghantar surat melalui 13 ribu armada kenderaan. Terdapat lebih daripada 6,200 pejabat pos di seluruh negara, yang menggabungkan pejabat korporat dan francais swasta yang dikendalikan oleh pihak peruncit seperti kedai ubat. Dari segi kawasan, Pos Kanada memberikan perkhidmatan yang lebih meluas berbanding perkhidmatan serupa di negara lain, termasuklah Rusia (di mana perkhidmatan di Siberia terhad kepada masyarakat di sepanjang landasan kereta api). Sehingga tahun 2004, hampir 843 ribu pelanggan Kanada di luar bandar menerima perkhidmatan penghantaran surat kediaman.
Return to Nostalgia
Return to Nostalgia (Melayu: Kembali ke Nostalgia) merupakan sebuah filem dokumentari sejarah Malaysia 2015 arahan Woo Ming Jin terbitan Greenlight Pictures. Filem ini ditayangkan pada 4 Oktober 2015.
Plot
1942: Malaya dan Singapura telah diambil alih oleh tentera Jepun. Filem Seruan Merdeka bermula di tengah-tengah kekacauan ini, yang menggambarkan perpaduan kaum dalam menghadapi kekejaman Jepun.
Penerbitan
Woo dan krunya mengembara merentasi Semenanjung Malaysia dan Singapura untuk mencari filem yang hilang "Seruan Merdeka" (1947). Seruan Merdeka ialah filem pasca Perang Dunia II pertama yang dibuat di Tanah Melayu. Ia juga merupakan filem pertama dalam sejarah pawagam Malaysia yang memperlihatkan pelakon dua bangsa Melayu dan Cina. Ia mengungkap maklumat mengenai filem yang hilang itu, pintu masuk ke salah satu masa yang paling gelora di Tanah Melayu - pendudukan Jepun di Tanah Melayu.
Keluaran dan sambutan
Pada 2015, beliau diberi kepercayaan oleh Festival Filem Antarabangsa Busan dan KBS Studios untuk menerbitkan filem dokumentari mengenai sejarah pawagam Malaysia. Filem yang dihasilkan Return To Nostalgia, dipertontonkan di festival itu, dan merupakan filem pembukaan bagi siri “Power of Asian Cinema”.
Kamāl al-Dīn al-Fārisī
Kamal al-Din Hasan ibn Ali ibn Hasan al-Farisi  atau Abu Hasan Muhammad ibn Hasan (1267– 12 Januari 1319,  telah lama dianggap menjadi 1320) )  ialah ahli sains Muslim yang terkemuka. Beliau membuat dua sumbangan utama kepada sains, satu mengenai optik, satu lagi tentang teori nombor. Al-Farisi adalah anak murid ahli falak dan ahli matematik agung Qutb al-Din al-Shirazi, yang pula merupakan anak murid Nasir al-Din Tusi.
Optik
Karya beliau mengenai optik disebabkan oleh satu soalan yang dilontarkan kepada beliau berkenaan pembiasan cahaya. Al-Shirazi menasihatkan beliau supaya merujuki Kitab Optik Ibn al-Haitham, dan al-Farisi mengkaji dengan mendalam karya ini sehinggakan al-Shirazi menyarankan agar beliau menulis apa yang pada dasarnya dipanggil semakan ke atas karya besar itu, yang dinamakan Tanqih. Qutb al-Din Al-Shirazi sendiri sedang menulis ulasan terhadap karya-karya Ibnu Sina pada masa itu.
Al-Farisi dikenali kerana memberikan penjelasan matematik pertama yang memuaskan tentang pelangi, dan penjelasan tentang sifat warna yang memperbaharui teori Ibn al-Haitham. Al-Farisi juga "mencadangkan model yang sinar cahaya dari matahari dibiaskan dua kali oleh titisan air, satu atau lebih pantulan berlaku antara dua pembiasan itu." Beliau menentusahkan perkara ini menerusi pengujikajian terperinci menggunakan sfera lut sinar yang diisi dengan air dan sebuah kamera obskura.
Teori nombor
Al-Farisi membuat sebilangan sumbangan penting kepada teori nombor. Karya beliau paling hebat dalam teori nombor adalah tentang nombor sahabat. Di dalam Tadzkirah al-ahbab fi bayan al-tahabb ("Peringatan bagi kekasih mengenai bukti persahabatan"), beliau memperkenalkan pendekatan baru yang utama kepada keseluruhan kawasan teori nombor, dengan memperkenalkan idea-idea berkenaan pemfaktoran dan kaedah-kaedah kombinatorik. Pada hakikatnya pendekatan al-Farisi adalah berdasarkan pemfaktoran unik integer kepada kuasa nombor perdana.
Karya
1. Asas al-qawa'id fi usul al-fawa'id (Asas Kaedah bagi Usul Faedah) yang mengandungi pengenalan dan lima bab berkaitan aritmetik, peraturan notorial dan jualan, luas kawasan permukaan dan pepejal, dan dua esei terakhir adalah mengenai algebra. Buku tersebut merupakan ulasan terhadap karya al-Baha'i yang menggunakan peraturan aritmetik Al-Khawam al-Baghdadi.
2. Tanqih al-Manazir (Bahasa Arab: تنقيح المناظر ; Semakan terhadap Optik Ibn al-Haytham). Beliau menyiapkan penulisan buku ini pada Ramadan 708H (Feb-Mac 1309M). Manuskrip berautograf karya ini baru ditemui. Sebelum penemuan itu, tarikh Tanqih disiapkan telah menjadi kontroversi, ditetapkan antara masa sebelum 1290 (M. Nazif) dengan selepas 1302, tetapi sebelum kematian Quṭb al-Dīn Shīrāzī pada 710/1311 (Wiedemann).
3. Tadhkirah al-ahbab fi bayan al-tahabb (Peringatan bagi kekasih mengenai bukti persahabatan)
4. Al-Basa'ir fi 'ilm al-manazir (Tinjauan mengenai Ilmu Optik), sebuah buku teks bagi pelajar optik, yang memaparkan kesimpulan Tanqih tanpa pembuktian atau ujikaji. Beliau menyiapkan penulisan buku ini pada tahun 708H (1309M).
Hagwon
thumb|Deretan Hagwon di Dunsan-dong, [[Daejeon, Korea Selatan.]] Hagwon (학원) ialah sejenis pusat tuisyen di Korea Selatan. Istilah ini juga digunakan oleh golongan keturunan Korea di Amerika Syarikat untuk merujuk terhadap institusi yang serupa.
Hampir kesemua kanak-kanak muda menghadiri Hagwon. Pada 2008, sekitar 70 ribu buah Hagwon wujud di Korea Selatan dengan 47% daripadanya menitikberatkan pengajian sekolah tinggi.
Sukatan
Lazimnya, Hagwon bertindak sebagai pusat kelas tambahan yang boleh membantu meningkatkan pencapaian akademik murid, terutamanya dalam peperiksaan kemasukan sekolah tinggi dan universiti. Meskipun begitu, Hagwon juga memiliki beberapa fungsi pembelajaran yang lain seperti berperanan sebagai pembimbing kepada golongan murid yang tercicir dan memberi latihan yang tidak disediakan sekolah. Sebuah Hagwon lazimnya pakar dalam mata pelajaran Matematik, Sains, kesenian, muzik dan bahasa asing.
Selain itu, Hagwon jenis bukan akademik juga wujud yang mengajar kemahiran seperti bermain piano, berenang dan taekwondo. Hagwon bagi golongan dewasa seperti Hagwon yang memberikan kelas gubahan bunga, pemanduan kenderaan dan pembelajaran bahasa Inggeris.
Penyeliaan dan pengurusan
Sistem Gwaoe (과외, "pendidikan swasta") pernah diharamkan oleh Presiden Chun Doo-hwan pada 1980 kerana dilihat sebagai tidak adil kepada golongan miskin yang tidak dapat memasukinya serta untuk membina kesamarataan dalam masyarakat. Lama-kelamaan, pengharaman ini dikurangkan oleh pihak kerajaan dengan memberikan lebih banyak ruang kepada pendidikan swasta kepada individu serta organisasi. Pengharaman ini diisytiharkan sebagai tidak berperlembagaan pada 90-an.
Penetapan had masa operasi Hagwon ialah sebuah isu berkontroversi. Pada musim panas 2009, sebuah peraturan had masa operasi Hagwon telah diwartakan di Seoul dan Busan. Pada Oktober 2009, sekumpulan ibu bapa, guru, pelajar dan pengurus Hagwon menubuhkan sebuah petisyen untuk mencabar perundangan tersebut. Pihak mahkamah berkeputusan bahawa peraturan tersebut tidak bercanggah dengan perlembagaan.
Pemerhatian terhadap pihak pengurusan Hagwon menunjukkan bahawa dewan perbandaran selain Seoul tidak menetapkan had masa terhadap Hagwon, dan peraturan ini dilihat tidak memberi kesan terhadap yuran pendidikan. Cubaan untuk mengatasi masalah peraturan ini pernah dilakukan sesetengah Hagwon di Seoul..
Pihak pengurus Hagwon mengadu tentang masalah dalam mencari guru yang benar-benar berkelayakan. Sekumpulan guru bahasa Inggeris mula membentuk sebuah kesatuan pekerja pada 2005.
Ab Garm, Isfahan
Ab Garm, Isfahan merupakan sebuah kawasan yang terletak di Iran.
Frigat Type 054A
Type 054A (nama kod NATO Jiangkai II) adalah sebuah kelas kapal frigat pelbagai peranan dalam Angkatan Laut Tentera Pembebasan Rakyat, kelas pertama yang memasuki perkhidmatan dengan Pasukan Permukaan Angkatan Laut Tentera Pembebasan Rakyat pada tahun 2007. , 28 buah kapal berada dalam perkhidmatan. Ia merupakan hasil dari pembangunan ke atas frigat Type 054, yang mana menggunakan badan yang sama tetapi sistem persenjataan dan penderia yang lebih baik.
Type 054A pertama kali didedahkan semasa masih dalam pembinaan di Limbungan Huangpu yang terletak di Guangzhou pada tahun 2005.
Peningkatan ke atas Type 054
Empat buah close-in weapon system (CIWS) AK-630 yang dipasang pada Type 054 akan ditukar dengan 2 buah Type 730 CIWS pada Type 054A. Type 730 memperbaiki masa tindak balas ke atas ancaman yang mendekati.
Type 054A masih mengekalkan ciri-ciri halimunan yang terdapat pada kapal sebelumnya, termasuk rekabentuk badan bercerun, bahan yang menyerap radar dan profil yang licin.
Type 054A+
Sebuah versi dipertingkatkan bermula dengan kapal ke-17 yang dilancarkan di Limbungan Huangpu pada tahun 2009 di mana Type 730 CIWS berlaras 7 digantikan dengan Type 1130 berlaras 11 yang lebih berupaya, dan secara tidak rasminya dirujuk sebagai Type 54A+. Selain itu, peningkatan lain ke atas kapal Type 054A asal termasuk memasukkan sonar kedalaman boleh laras dan sonar jujukan tundaan.
Operasi
Frigat Type 054A membuat aturgerak operasi pertamanya ke Teluk Aden, apabila 570 Huangshan membuat perlayaran sebagai sebahagian daripada Kumpulan 167 Tugas/Flotila Pengiring ke-2 pada 2 April 2009. Kumpulan kapal ini tiba di Teluk Aden pada 13 April 2009, dan mengambil alih tugas daripada Kumpulan 169 Tugas/Flotila Pertama pada 15 April 2009. Sejak itu, 11 buah frigat Type 054A telah diaturgerak ke Teluk Aden untuk operasi menentang perlanunan.
Menjelang Perang Saudara Libya, 530 Xuzhou telah diaturgerak daripada operasi anti perlanunan di Teluk Aden bagi membantu mengeluarkan rakyat China daripada Libya.
Pada bulan Januari 2014, 546 Yancheng telah diaturgerak semula daripada operasi anti perlanunan di Teluk Aden ke timur Laut Mediterranean untuk mengiringi pemusnahan senjata kimia Syria.
Eksport
Berdasarkan pada satu anggaran yang dibuat oleh The Diplomat, harga sebuah frigat Type 054A adalah ASD$348 juta.
Pakistan
Tentera Laut Pakistan telah memesan empat buah frigat Type 054A; dua buah kapal terakhir telah diumumkan pada 1 Jun 2018. Kapal-kapal ini dijangka akan mula memasuki perkhidmatan pada tahun 2021. Upacara memotong besi untuk kapal kedua frigat Type 054A telah dilakukan di China pada 19 Disember, menandakan permulaan pembinaan kapal di Limbungan Hudong-Zhonghua, Shanghai.
Thailand
Pada bulan Januari 2013, satu laporan mengesahkan bahawa China telah menawarkan untuk menjual tiga buah frigat Type 054A kepada Tentera Laut Diraja Thailand dengan harga ASD$1 bilion. Sebaliknya, Thailand telah memilih sebuah terbitan daripada firma Daewoo Shipbuilding & Marine Engineering daripada Korea Selatan.
Kapal-kapal setanding
Kapal-kapal setara dari segi saiz dan peranan:
Lesti Kejora
Lestiani, atau lebih dikenali sebagai Lesti Kejora atau Lesti merupakan seorang penyanyi, Diva Dangdut, Usahawan, pelakon asal Indonesia. Dia merupakan juara ajang pencarian bakat D'Academy musim pertama yang ditayangkan di Indosiar. Ia juga dikenali memiliki cengkok vokal yang khas dan suara yang menggelegar dalam setiap penampilannya. Selepas menjuarai ajang tersebut, Lesti mengeluarkan debut single Kejora yang diciptakan oleh Nur Bayan dan diterbitkan pada tahun 2014 sebagai lagu kemenangannya di ajang pencarian bakat tersebut.
Kehidupan awal dan pendidikan
Lesti, atau nama asal, Lestiani, lahir pada 5 Ogos 1999 di Cianjur, Jawa Barat. Lesti merupakan anak kedua daripada tiga adik-beradik dan satu-satunya anak perempuan, daripada pasangan Endang Mulyana dan Sukartini. Adik-berakit lelakinya bernama Beni Mulyana Sopian dan Redi Mulyana Sopian. Keluarganya beragama Islam dan berbangsa Sunda. Orang tuanya bekerja sebagai penjual mi ayam.